
	Բարև Ձեզ, խնդրում եմ պատասխանել այն հարցին, թե օրենքի ընդունումից հետո փաստաթղթային առումով ինչ կարգավիճակ է լինելու գիտությունների թեկնածուների, դոցենտների դեպքում: Նախապես շնորհակալություն եմ հայտնում պատասխանի համար:
	
	«Բարձրագույն կրթության և գիտության մասին» օրենքով (այսուհետ՝ Օրենք) ամրագրվել է բարձրագույն կրթության եռաստիճան համակարգ (նախկին երկաստիճան համակարգի փոխարեն): Մասնավորապես, օրենքով սահմանված է «դոկտորի որակավորում» հասկացությունը, որպես գիտական աստիճան (համարժեք՝ PhD)։
Գիտությունների թեկնածուի և գիտությունների դոկտորի գիտական աստիճանները օրենքի 11-րդ հոդվածի 1-ին մասի 3-րդ կետին համապատասխան շնորհված դոկտորի գիտական աստիճանին հավասարեցվում են օրենքի ուժով, ինչը չի ենթադրում մինչ օրենքի ուժի մեջ մտնելը շնորհված գիտական աստիճանի դիպլոմի (վկայագրի) փոխելու գործընթաց:
Ինչ վերաբերում է գիտական կոչումների (պրոֆեսոր, դոցենտ) հետ կապված կանոնակարգմանը և հստակեցմանը, ապա այն չի հանդիսանում սույն որոշման նախագծով կարգավորման առարկա։ Օրենքի 35-րդ հոդվածի 1-ին մասի 21-րդ ենթակետի հիմքով՝ ակադեմիական կոչումների հետ կապված իրավահարաբերությունները կկարգավորվեն օրենքի կիրարկումն ապահովող միջոցառումներից բխող և ՀՀ կառավարության կողմից «Ակադեմիական կոչումների շնորհման կարգը, ներառյալ դրանց ներկայացվող նվազագույն պահանջները և ակադեմիական կոչումների շնորհման ընթացակարգը հաստատելու մասին» համապատասխան որոշման ընդունմամբ (2027 թվականի հուլիսի 1-ին տասնօրյակ)։
	



